Din hi ħarsa lejn l-istejjer ewlenin fil-ġurnal tal-lum, it-Tlieta 11 ta' Awwissu 2020. L-Orizzont Fl-ewwel paġna l-orizzont bi storja li tgħid li id-deputat nazzjonalista Hermann Schiavone qal mal-ġurnal li jemmen li hemm diversi kollegi tiegħu li lesti jċedu s-siġġu parlamentari tagħhom lill-avukat Bernard Grech jekk dan ikun elett kap tal-Partit Nazzjonalista. Rapport ieħor fl-ewwel paġna tal-ġurnal jgħid li skont studju li sar fil-bidu ta' dan ix-xahar il-maġġoranza tal-Maltin jemmnu li Franco Debono kellu jikkontesta għall-kariga ta' Kap tal-Partit Nazzjonalista mentri dawk li vvotaw mill-inqas darba lill-Partit Nazzjonalista fl-aħħar tliet elezzjonijiet qalu li ma jaqblux ma' dan. Il-ġurnal qal li dan l-istudju sar mill-istatistiku Dr Vincent Marmara u li fih ipparteċipaw 500 persuna minn 16-il sena 'l fuq. Fl-ewwel paġna ritratt ta' Dr Adrian Delia u Dr Bernard Grech bi storja li tgħid li, Dr Grech u Dr Delia huma l-uniċi membri tal-Partit Nazzjonalista li tefgħu isimhom biex ikunu kap tal-partit nazzjonalista. Il-ġurnal jgħid li ż-żewġ kandidati issa se jaffaċaw proċess ta' skrutinju minn bord maħtur tal-partit proċess li jista jdum sa' sitt ġimgħat. Madanakollu l-ġurnal jgħid li s-segretarju ġenerali Francis Zammit Dimech qal li l-proċess għandu jintemm sa nofs Settembru. Storja oħra fl-ewwel paġna tgħid li skont il-President tal-Federazzjoni tal-Assoċjazzjoni tal-Aġenti tal-Vjaġġar Ian Tonna f'Malta mill-ġdid daħlet riluttanzza biex jsir ivjaġġar dan fid-dawl tan-numri riċenti ta' każijiet ta' covid-19. Il-ġurnal jgħid li s-Sur tonna stqarr li minkejja li mhawnx lockdown l-aptit għall-ivvjaġġar huwa minimu. In-Nazzjon Fil-faċċata ta' quddiem in-Nazzjon bi storja li tgħid li-Kummissjoni Elettorali tiddikjara li hekk kif għalaq iżżmien għall-membri tal-Partit Nazzjonalista stabbilit millKummissjoni Elettorali sabiex dawk kollha interessati li jikkontestaw l-elezzjoni għal Kap talPN jiddikjaraw l-interess tagħhom, il-Kummissjoni Elettorali rċeviet żewġ nomini dawk ta' Delia, Adrian u Grech, Bernard. Fi stqarrija ċ-Chairman Kummissjoni Elettorali PN Peter Fenech qal li l-Kummissjoni Elettorali bdiet tilqa' l-ismijiet wara li l-Kunsillieri tal-PN, filKunsill Ġenerali straordinarju, miżmum is-Sibt 1 ta' Awwissu, ivvutaw biex issir elezzjoni għalKap tal-Partit. Storja oħra fl-ewwel paġna tgħid li l-bieraħ tħabbru 23 każ ġdid ta'COVID-19 għal totalta' 415-il każ attiv. Il-ġurnal The Times of Malta bi storja fl-ewwel paġna li tgħid li Membru Parlamentari Ivan Bartolo diġà qabel li jċedi s-siġġu parlamentari tiegħu għall-Bernard Grech f'kaz li dan jiġi elett kap tal-partit nazzjonalista. Il-ġurnal qal li dan il-qbil intlaħaq wara diskussjonijiet twal bejn Grech u numru ta' deputati nazzjonalisti. Storja oħra fl-ewwel paġna tgħid li l-Pulizija qed tinvestiga kif rekordings li qed jinstemgħu fil-qorti fl-omiċidju ta' Daphne Caruana Galizia ġew ippublikati fuq is-sit, 'Reddit'.